จงบอกสาเหตุที่ทำให้เงินเฟ้อพุ่งสูงขึ้นในช่วงต้นปี 2565
สาเหตุหลักที่ทำให้อัตราเงินเฟ้อสูงขึ้นในช่วงต้นปี 2565 ในหลายๆ ประเทศ ไม่ได้เกิดมาจากฝั่งรายได้ที่สะท้อนการเติบโตของเศรษฐกิจ แต่เป็นฝั่งต้นทุนในการผลิต ขนส่ง โดยมีสาเหตุ ดังนี้ 
          1. กำลังการผลิตยังกลับมาไม่เต็มที่ ประกอบกับความต้องการสินค้าที่สูงขึ้นแบบทันทีทันใดหลังการเปิดเมือง ส่งผลให้ผลผลิตสินค้าต่างๆ ไม่เพียงพอต่อความต้องการ จึงทำให้ราคาข้าวของทยอยปรับตัวสูงขึ้น 
          2. ต้นทุนเพิ่มสูงขึ้น เนื่องจากการเปิดเมือง ทำให้ผู้ประกอบการจำเป็นต้องเร่งกำลังการผลิต และมีความต้องการใช้พลังงานสูงขึ้น ประกอบกับราคาน้ำมันที่เพิ่มขึ้น ทำให้ต้นทุนปรับเพิ่มสูงขึ้นตาม โดยผู้ประกอบการที่สามารถส่งผ่านต้นทุนที่สูงขึ้นไปยังผู้บริโภคได้ ก็มีการปรับราคาสินค้าเพิ่มขึ้น และเป็นที่มาของอัตราเงินเฟ้อสูง 
          3. สถานการณ์รัสเซีย ยูเครน ประเทศรัสเซีย เป็นผู้ผลิตแก๊สธรรมชาติ โลหะมีค่า หรือ Soft Commodity อย่างน้ำมัน ในระดับสูงของโลก โดยรัสเซียมีสัดส่วนการผลิตน้ำมันอยู่ราว 10% ของโลก ดังนั้น มาตรการคว่ำบาตรรัสเซียทำให้หลายประเทศจำเป็นต้องมองหากำลังการผลิตที่อื่นเพื่อชดเชยแหล่งน้ำมันของรัสเซียที่หายไป อย่างไรก็ตาม การหาแหล่งน้ำมันมาชดเชยนี้ ทำได้ยาก ทำให้ราคาน้ำมันยังคงอยู่ในระดับสูง 
          โดย 2 สาเหตุแรก เป็นสาเหตุเงินเฟ้อ​ในช่วงโควิด ไทยก็มีความเสี่ยงเกิด Stagflation อยู่แล้ว ยิ่งเกิดสถานการณ์รัสเซีย-ยูเครน ทำให้ความเสี่ยงเริ่มสูงขึ้น และการควบคุมเงินเฟ้อด้วยการขึ้นอัตราดอกเบี้ยเพียงลำพังนั้นยังไม่เพียงพอ​​​
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน